钦定古今图书集成/明伦汇编/氏族典/第023卷 > 《廖用贤尚友录》 > 冯睢
## 钦定古今图书集成/明伦汇编/氏族典/第023卷 > 《廖用贤尚友录》 > 冯睢

按《战国策》：宫他亡西周之东周输西周之情于东周，
东周大喜，西周大怒。冯睢曰：“臣能杀之。”君予金三十
斤。冯睢使人操金与书，问遗宫他曰：“告宫他，事可成，
勉成之；不可成，亟亡来。事久且泄，自令身死。”因使人
告东周之候曰：“今夕有奸人当入者矣。”候得而献东
周，东周立杀宫他。